شه‌فه‌ق نيوز/ ده‌وڵه‌ت كوه‌يت حوكم له‌سێداره‌داين له‌بان هه‌فت كه‌س جيوه‌جى كرد وه‌ تومه‌ت جياجياو له‌ ناونيانيش يه‌كيگ سه‌ر وه‌ بنه‌ماڵه‌ى فه‌رمانڕه‌وا.
له‌ى باوه‌ته‌و، ئاژانس هه‌واڵه‌يل كوه‌يتى له‌ زووان وه‌رپرسيگ له‌ نوێنه‌رايه‌تى گشتى ك ناوى ئاشكرا نه‌كرد وت: جيوه‌جيكردن ئه‌و له‌سێداره‌داين له‌ زيندان ناوه‌ندى ئه‌نجام گرتگه‌ ده‌رهه‌ق 2 كوه‌يتى و 2 مسرى و يه‌ك به‌نغالى و يه‌ك ئافره‌ت فليپينى و يه‌ك ئافره‌ت ئه‌سيوبى.
جى باسه‌، هه‌مان ئاژانس يه‌يش ده‌رخست ك هه‌ردوگ كوه‌يتيه‌ له‌سێداره‌دريايه‌گه‌ پيكهاتنه‌ له‌: فه‌يسه‌ڵ عه‌بدوڵڵا ئه‌لجابر ئه‌لسه‌باح(يه‌كيگ له‌ رووڵه‌يل بنه‌ماڵه‌ى فه‌رمانڕه‌وا)له‌وه‌ر ئه‌نجامداين تاوان كوشتن ئه‌نقه‌ز.
